CELEX: 61988CO0303
Language: el
Date: 1989-03-17 00:00:00
Title: Διάταξη του Προέδρου του Δικαστηρίου της 17ης Μαρτίου 1989. # Ιταλική Δημοκρατία κατά Επιτροπής των Ευρωπαϊκών Κοινοτήτων. # Κρατικές ενισχύσεις - Αναζήτηση. # Υπόθεση 303/88 R.

Avis juridique important

|

61988O0303

ΔΙΑΤΑΞΗ ΤΟΥ ΠΡΟΕΔΡΟΥ ΤΟΥ ΔΙΚΑΣΤΗΡΙΟΥ ΤΗΣ 17ΗΣ ΜΑΡΤΙΟΥ 1989.  -  ΙΤΑΛΙΚΗ ΔΗΜΟΚΡΑΤΙΑ ΚΑΤΑ ΕΠΙΤΡΟΠΗΣ ΤΩΝ ΕΥΡΩΠΑΙΚΩΝ ΚΟΙΝΟΤΗΤΩΝ.  -  ΚΡΑΤΙΚΕΣ ΕΝΙΣΧΥΣΕΙΣ - ΑΝΑΖΗΤΗΣΗ.  -  ΥΠΟΘΕΣΗ 303/88 R.  

Συλλογή της Νομολογίας του Δικαστηρίου 1989 σελίδα 00801 Pub.RJ σελίδα Pub somm

ΔιάδικοιΔιατακτικό
Λέξεις κλειδιά

++++Διαδικασία ασφαλιστικών μέτρων - Αναστολή εκτελέσεως - Προϋποθέσεις - Σοβαρή και ανεπανόρθωτη ζημία του αιτούντος  (Συνθήκη ΕΟΚ, άρθρο 185 κανονισμός διαδικασίας, άρθρο 83, παράγραφος 2)  Κατά πάγια νομολογία, το επείγον μιας αιτήσεως περί αναστολής της εκτελέσεως πράξεως πρέπει να εκτιμάται σε συνάρτηση με την ανάγκη που συντρέχει να διαταχθεί, ως προσωρινό μέτρο, η αναστολή αυτή, έτσι ώστε να αποφευχθεί σοβαρή και ανεπανόρθωτη ζημία εις βάρος του διαδίκου που την ζητεί αυτός ο διάδικος φέρει άλλωστε το βάρος να αποδείξει ότι, αν υποχρεωθεί να αναμείνει την έκβαση της κύριας δίκης, διατρέχει τον κίνδυνο να υποστεί προσωπικώς ζημία που θα συνεπάγεται γι' αυτόν σοβαρές και ανεπανόρθωτες συνέπειες.  Οι προϋποθέσεις αυτές δεν πληρούνται στην περίπτωση κράτους μέλους που ζητεί την αναστολή εκτελέσεως αποφάσεως της Επιτροπής εκδοθείσας βάσει του άρθρου 93, παράγραφος 2, πρώτο εδάφιο, της Συνθήκης, με την οποία του επιβάλλεται να αναζητήσει ενισχύσεις από τις επιχειρήσεις που τις έχουν λάβει. Συγκεκριμένα, αν υποτεθεί ότι η κίνηση διαδικασίας αναζητήσεως θέτει σε κίνδυνο την ύπαρξη των εν λόγω επιχειρήσεων, αφενός μεν, πρόκειται για ζημία προκαλούμενη στις ίδιες τις επιχειρήσεις και όχι στο αιτούν κράτος μέλος, αφετέρου δε, αν το κράτος μέλος επικαλείται τον κίνδυνο ζημίας για την εθνική οικονομία στο σύνολό της, θα έφερε το βάρος να αποδείξει, πράγμα που δεν έπραξε, γιατί η εξαφάνιση επιχειρήσεων που αντιπροσωπεύουν συνολικά, στον κλάδο τους, το 2,5 % της εγχώριας παραγωγής θα ήταν ικανή να προκαλέσει τέτοια ζημία.  Εξάλλου, αν τον κίνδυνο να υποστούν ζημία τον επεκαλούντο οι ίδιες οι επιχειρήσεις, θα έφεραν το βάρος να αποδείξουν ότι ο κίνδυνος αυτός προέκυπτε από μέτρα αναζητήσεως τα οποία πράγματι έλαβαν οι κρατικές αρχές εις εκτέλεση της αποφάσεως της Επιτροπής και ότι τα ένδικα βοηθήματα που τους παρείχε το εσωτερικό δίκαιο κατά των μέτρων αυτών δεν τους έδιναν τη δυνατότητα να αποφύγουν τη ζημία αυτή.  

Διάδικοι

Στην υπόθεση 303/88 R,  Ιταλική Δημοκρατία, εκπροσωπούμενη από τον καθηγητή Luigi Ferrari Bravo, προϊστάμενο της υπηρεσίας διπλωματικών διαφορών του Υπουργείου Εξωτερικών, επικουρούμενο από τον Ivo M. Braguglia, avvocato dello Stato, με τόπο επιδόσεων στο Λουξεμβούργο την ιταλική πρεσβεία, 15, rue Marie-Adelaide,  αιτούσα,  κατά  Επιτροπής των Ευρωπαϊκών Κοινοτήτων, εκπροσωπούμενης από το νομικό της σύμβουλο Antonino Abate, με αντίκλητο στο Λουξεμβούργο τον Γεώργιο Κρεμλή, μέλος της νομικής της υπηρεσίας, Centre Wagner, Kirchberg,  καθής,  που έχει ως αντικείμενο αίτηση περί ανταστολής της εκτελέσεως της αποφάσεως της Επιτροπής της 26ης Ιουλίου 1988, σχετικά με τις ενισχύσεις που χορήγησε η ιταλική κυβέρνηση στην ENI-Lanerossi,  Ο ΠΡΟΕΔΡΟΣ ,  κρίνοντας επί προσωρινών μέτρων,  (το σκεπτικό παραλείπεται)  διατάσσει:  

Διατακτικό

1) Απορρίπτει την αίτηση λήψεως ασφαλιστικών μέτρων.  2) Επιφυλάσσεται ως προς τα δικαστικά έξοδα.  /FIΝ/